2003/150/EY: AKT—EY-ministerineuvoston päätös N:o 3/2002, tehty 23 päivänä joulukuuta 2002, kahdeksannen Euroopan kehitysrahaston (EKR) kohdentamattomien varojen ja sitomatta olevien korkotukien kohdentamisesta uudelleen



Virallinen lehti nro L 059 , 04/03/2003 s. 0024 - 0025



AKT-EY-ministerineuvoston päätös N:o 3/2002, tehty 23 päivänä joulukuuta 2002, kahdeksannen Euroopan kehitysrahaston (EKR) kohdentamattomien varojen ja sitomatta olevien korkotukien kohdentamisesta uudelleen (2003/150/EY) AKT-EY-MINISTERINEUVOSTO, joka ottaa huomioon Loméssa 15 päivänä joulukuuta 1989 allekirjoitetun ja Mauritiuksessa 4 päivänä marraskuuta 1995 allekirjoitetulla sopimuksella tarkistetun neljännen AKT-EY-yleissopimuksen ja erityisesti sen 195 artiklan b alakohdan, 219 artiklan 2 kohdan d alakohdan, 245 artiklan 2 kohdan, 257 artiklan ja 282 artiklan 5 kohdan, ottaa huomioon Cotonoussa 23 päivänä kesäkuuta 2000 allekirjoitetun AKT-EY-kumppanuussopimuksen, sekä katsoo seuraavaa: (1) AKT-EY-ministerineuvosto vahvisti 27 päivänä heinäkuuta 2000 tehdyllä päätöksellä N:o 1/2000(1) 2 päivän elokuuta 2000 ja AKT-EY-kumppanuussopimuksen voimaantulon välisenä aikana voimassa olevat siirtymäkauden toimenpiteet tarkoituksena soveltaa ennakoivasti kumppanuussopimuksen tiettyjä määräyksiä sekä jatkaa tiettyjen neljännen AKT-EY-yleissopimuksen, sellaisena kuin se on tarkistettuna Mauritiuksessa 4 päivänä marraskuuta 1995 allekirjoitetulla sopimuksella, määräysten soveltamista. Päätöksen 2 artiklan mukaan AKT-EY-yleissopimuksen määräyksiä, jotka koskevat AKT-EY-ministerineuvoston päätösvaltaa kuudennen, seitsemännen ja kahdeksannen EKR:n kohdentamattomien varojen käytössä, sovelletaan edelleen. Päätöksen N:o 1/2000 voimassaoloa jatkettiin 31 päivänä toukokuuta 2002 tehdyllä AKT-EY-ministerineuvoston päätöksellä N:o 1/2002(2). (2) AKT-EY-ministerineuvosto kohdensi 8 päivänä joulukuuta 1999 tehdyllä päätöksellä N:o 1/1999(3) ja 20 päivänä joulukuuta 2001 tehdyllä päätöksellä 2/2001(4) voimakkaasti velkaantuneiden AKT-maiden velkahelpotusmekanismille varoja yhteensä 1060 miljoonaa euroa. Jotta taataan yhteisön vuonna 1999 tehdyssä ja vuonna 2001 täydennetyssä aloitteessa antaman sitoumuksen täysi toimeenpano, on tarpeellista kohdentaa lisämäärärahoja velkahelpotukseen. (3) Jotta yhteisö voi edelleen osallistua selkkausten ehkäisemiseen ja ratkaisemiseen sekä rauhanrakentamispyrkimyksiin, on aiheellista kohdentaa lisämäärärahoja tätä varten. (4) Riskipääomatoimien jatkuvuuden takaamiseksi on aiheellista säätää tarvittavista varoista, jotta rahoitustarpeet voidaan kattaa ennen yhdeksännen EKR:n voimaantuloa. (5) Yritysten kehittämiskeskuksen (CDE) sekä maatalouden ja maaseudun teknisen yhteistyön keskuksen (CTA) toiminnan jatkumisen varmistamiseksi on aiheellista säätää tarvittavista varoista, jotta näiden laitosten rahoitustarpeet voidaan kattaa varainhoitovuonna 2003. (6) Alueellisen yhteistyön täytäntöönpanon jatkamiseksi alueilla, joilla ei ole riittävästi määrärahoja kuudennesta, seitsemännestä ja kahdeksannesta EKR:stä, on aiheellista säätää tarvittavista varoista, jotta rahoitustarpeet voidaan kattaa ennen yhdeksännen EKR:n voimaantuloa, ON PÄÄTTÄNYT SEURAAVAA: 1 artikla Velkahelpotusta koskevat aloitteet Kahdeksannen Euroopan kehitysrahaston sitomatta olevista korkotuista 125 miljoonaa euroa siirretään AKT-maille, jotka ovat kelpoisia saamaan tukea voimakkaasti velkaantuneita köyhiä maita koskevan aloitteen perusteella AKT-EY-kumppanuussopimuksen 66 artiklan mukaisesti. 2 artikla Selkkausten estäminen, ratkaiseminen ja rauhan rakentaminen Kahdeksannen EKR:n sitomatta olevista korkotuista siirretään 25 miljoonaa euroa selkkausten ehkäisemiseen ja ratkaisemiseen sekä rauhan rakentamiseen liittyviin toimiin AKT-EY-kumppanuussopimuksen 11 artiklan 2 ja 3 kohdan mukaisesti. 3 artikla Riskipääomatoimet 1. Kahdeksannen EKR:n sitomatta olevista korkotuista siirretään 50 miljoonaa euroa riskipääomatoimiin. 2. ATK-EY-kumppanuussopimuksen rahoituspöytäkirjan tultua voimaan kaikki 1 kohdassa tarkoitetut riskipääomatoimiin kohdennetut sitomatta olevat määrärahat siirretään yhdeksännen EKR:n AKT-maiden sisäisen yhteistyön määrärahoihin. 3. Siihen asti, kun AKT-EY-kumppanuussopimuksen rahoituspöytäkirja tulee voimaan, riskipääomatoimiin 1 kohdassa ja 15 päivänä joulukuuta 2000 tehdyllä AKT-EY-ministerineuvoston päätöksellä N:o 2/2000(5) kohdennetuista varoista rahoitettujen lainojen takaisinmaksut lisätään kahdeksannen EKR:n yleiseen varaukseen (kohdentamattomat määrärahat). Sen jälkeen kyseiset takaisinmaksut lisätään rahoituspöytäkirjan 3 artiklan a alakohdan mukaisiin pitkän aikavälin kehityksen määrärahoihin. 4 artikla CDE ja CTA 1. Siirretään yhdeksännen EKR:n ennakkona kahdeksannen EKR:n kohdentamattomia varoja (yleinen varaus): - enintään 15,2 miljoonaa euroa CDE:n talousarvion osarahoittamiseen vuonna 2003, - enintään 14 miljoonaa euroa CTA:n talousarvion osarahoittamiseen vuonna 2003. 2. ATK-EY-kumppanuussopimuksen rahoituspöytäkirjan tultua voimaan kaikki 1 kohdassa tarkoitetut kohdennetut sitomatta olevat määrärahat siirretään yhdeksännen EKR:n AKT-maiden sisäisen yhteistyön määrärahoihin. 3. Vain määrärahoja, jotka on todella sidottu, pidetään yhdeksännen EKR:n ennakkona. 5 artikla Alueellinen yhteistyö ja yhdentyminen 1. Kahdeksannen EKR:n kohdentamattomista varoista (yleinen varaus) siirretään 25 miljoonaa euroa yhdeksännen EKR:n ennakkona alueelliseen yhteistyöhön ja yhdentymiseen kuten AKT-EY-kumppanuussopimuksen rahoituspöytäkirjan 3 artiklan b alakohdassa on eritelty. 2. ATK-EY-kumppanuussopimuksen rahoituspöytäkirjan tultua voimaan kaikki 1 kohdassa tarkoitetut alueelliseen yhteistyöhön ja yhdentymiseen kohdennetut sitomatta olevat määrärahat siirretään yhdeksännen EKR:n AKT-maiden sisäisen yhteistyön määrärahoihin. 3. Vain määrärahoja, jotka on todella sidottu, pidetään yhdeksännen EKR:n ennakkona. 6 artikla Tarvittavat toimenpiteet EKR:n johtavaa tulojen ja menojen hyväksyjää kehotetaan toteuttamaan tarvittavat toimenpiteet tämän päätöksen täytäntöönpanemiseksi. 7 artikla Voimaantulo Tämä päätös tulee voimaan päivänä, jona se tehdään. Tehty Brysselissä 23 päivänä joulukuuta 2002. AKT-EY-ministerineuvoston puolesta valtuutettuna AKT-EY-suurlähettiläskomitean puheenjohtaja Poul Skytte Christoffersen (1) EYVL L 195, 1.8.2000, s. 46 ja EYVL L 317, 15.12.2000, s. 1. (2) EYVL L 150, 8.6.2002, s. 55. (3) EYVL L 103, 28.4.2000, s. 73. (4) EYVL L 56, 27.2.2002, s. 19. (5) EYVL L 17, 19.1.2001, s. 20.